पतरातू में टाउन हॉल के लिए हुई बातचीत
पतरातू | सांसदप्रतिनिधि अनिल राय ने मंगलवार को प्रखंड मुख्यालय में भाजपा प्रतिनिधि मंडल के साथ बीडीओ कुमार अभिनव स्वरूप से भेंट की। इस दौरान उन्होंने पतरातू क्षेत्र टाउन हॉल निर्माण को लेकर बातचीत की। सांसद प्रतिनिधि ने इसके लिए जमीन की उपलब्धता के संबंध में जानकारी ली। बीडीओ से आग्रह किया कि जल्द से जल्द इस संबंध में जानकारी दी जाए। सांसद प्रतिनिधि ने बताया कि केन्द्रीय वित्त राज्यमंत्री सह सांसद जयंत सिन्हा के पास टाउन हॉल निर्माण का प्रस्ताव रखा जाएगा। इस संबंध में प्रथम चरण की वार्ता की गयी है। मौके पर भाजपा नेता सरविंद महतो, सतीश प्रसाद साहू, विरेन्द्र झा आदि मौजूद थे।
hin_Deva hin_Deva